Ντενεκεδούπολη

Ιστορία

Λίγο πριν τα Χριστούγεννα του 1975, η Ευγενία Φακίνου εγκαινίασε το αντικειμενοθέατρο Ντενεκεδούπολη στο χώρο του Θεάτρου Οδού Κεφαλληνίας στην Κυψέλη. Συγκεκριμένα στις 12 Δεκεμβρίου του 1975 έκανε πρεμιέρα το 1ο έργο που παρουσιάστηκε από το αντικειμενοθέατρο αυτό, το οποίο είχε τον τίτλο Ο Λαδένιος(δεν παρουσιάστηκε με τον τίτλο αυτό επειδή καθώς περιείχε ορισμένα κομμουνιστικά στοιχεία μπορεί να το έκοβε η λογοκρισία της εποχής εκείνης, αλλά με τον τίτλο Ντενεκεδούπολη). Εκατοντάδες παιδιά από όλο το λεκανοπέδιο της Αττικής, πήγαν και το παρακολούθησαν εκείνη την πρώτη μέρα κι εντυπωσιάστηκαν γιατί δεν είχαν δει ποτέ στη ζωή τους στο παρελθόν, ούτε εκείνα ούτε και οι γονείς τους τέτοιου είδους κουκλοθέατρο. Το αντικειμενοθέατρο Ντενεκεδούπολη δεν είχε μόνιμη στέγη. Στο χώρο του Θεάτρου Οδού Κεφαλληνίας έμεινε μέχρι τις 29 Φεβρουαρίου του 1976 και την επομένη μεταστεγάστηκε στο Κύτταρον που βρίσκεται στην οδό Ηπείρου 48 στην περιοχή της Πλατείας Βικτωρίας. Εκεί έμεινε μέχρι την Κυριακή 16 Μαΐου 1976(εκείνη την ημερομηνία δόθηκε η τελευταία παράσταση του Λαδένιου). Τη Χειμερινή περίοδο 1976-1977, το αντικειμενοθέατρο αυτό παρουσίασε στο Αθηναϊκό Κοινό το έργο Στο Κουρδιστάν. Για κείνη τη Χειμερινή περίοδο η στέγη του αντικειμενοθεάτρου ήταν το Θἐατρο Κάβα που βρισκόταν στην οδό Σταδίου 50 στα Χαυτεία. Εκτός από τη Χειμερινή περίοδο 1975-1976, όλες τις υπόλοιπες Χειμερινές περιόδους οι παραστάσεις του αντικειμενοθεάτρου Ντενεκεδούπολη στο Αθηναϊκό Κοινό ξεκινούσαν το 2ο Σαββατοκύριακο του Οκτωβρίου κάθε χρόνου και ολοκληρώνονταν την Κυριακή των Βαΐων του επόμενου, επειδή μετά το Πάσχα ξεκινούσε τις περιοδείες στην επαρχία. Τη Χειμερινή περίοδο 1977-1978, το αντικειμενοθέατρο Ντενεκεδούπολη  παρουσίασε στο Αθηναϊκό Κοινό το έργο Οι Καμινάδες(που δεν παρουσιάστηκε με τον τίτλο αυτό αλλά με τον τίτλο Ξύπνα Ντενεκεδούπολη για το λόγο που αναφέραμε παραπάνω μιλώντας για το Λαδένιο). Τότε το αντικειμενοθέατρο πήγε και πάλι στο Κύτταρον. Οι παραστάσεις των Καμινάδων ξεκίνησαν Σάββατο 8 Οκτωβρίου του 1977 και συνεχίστηκαν μέχρι την Κυριακή 19 Μαρτίου του 1978. Λίγο πριν τελειώσει η πρωινή παράσταση εκείνης της ημέρας, τηλεφώνησε στο ταμείο του Θεάτρου ο Διοικητής του Αστυνομικού τμήματος Πλατείας Βάθη(στου οποίου την αρμοδιότητα ανήκε και η περιοχή της Πλατείας Βικτωρίας) και είπε στην ταμία πως έπρεπε να διακοπούν οι παραστάσεις επειδή ο ιδιοκτήτης της αίθουσας Κύτταρον δεν είχε πάρει την ειδική θεατρική άδεια που προβλέπει ο Νόμος, κάτι το οποίο έγινε. Για το διάστημα που έμενε μέχρι την Κυριακή 23 Απριλίου του 1978(εκείνη την ημερομηνία έπεσε η Κυριακή των Βαΐων το έτος αυτό), οι παραστάσεις των Καμινάδων συνεχίστηκαν σε διάφορες συνοικίες του Δήμου Αθηναίων και δήμους του λεκανοπαιδίου Αττικής. 
Τη Χειμερινή περίοδο 1978-1979, παρουσιάστηκε το έργο Το μεγάλο ταξίδι του Μελένιου. Τότε το αντικειμενοθέατρο εγκαταστάθηκε στο Θέατρο Στοά στου Ζωγράφου(οδός Μπισκίνη 55). Οι παραστάσεις του έργου διακόπηκαν στις 21 Δεκεμβρίου 1978 και από την επομένη ξεκίνησαν οι παράστάσεις του έργου Η μις Νάυλον. 
Την επόμενη Χειμενρινή περίοδο(1979-1980) το αντικειμενοθέατρο εγκαταστάθηκε στο χώρο του κινηματογράφου Φίλιπ στη συμβολή των οδών Πατησίων και Θάσου στην Κυψέλη και εκεί παρουσίαστηκε το έργο Ο κύριος Ουλτραμέρ. Αυτό ήταν το τελευταίο καινούριο έργο που έγραψε η Φακίνου για το αντικειμενοθέατρο Ντενεκεδούπολη. Τα 5 από τα έργα του αντικειμενοθεάτρου Ντενεκεδουπολη(Ο Λαδένιος, Οι Καμινάδες, Το μεγάλο ταξίδι του Μελένιου, Ο κύριος Ουλτραμέρ και το έργο Η μις Νάυλον, το οποίο παρουσιάστηκε μόνο για τα Χριστούγεννα του 1978), τα έντυσε με μουσική ο συνθέτης Γιάννης Μαρκόπουλος και στις 18 Μαΐου 1980 η μουσική τους εκδόθηκε σε δίσκο από την εταιρεία Μίνως Μάτσας & Υιός Α. Ε.  Το έργο Στο Κουρδιστάν, το έντυσε με μουσική ο συνθέτης Χρήστος Λεοντής και η μουσική του δεν εκδόθηκε ποτέ σε δίσκο μέχρι σήμερα.

Οριστική διάλυση του αντικειμενοθεάτρου Ντενεκεδούπολη

Τις 2 επόμενες Χειμερινές περιόδους (1980-1981 και 1981-1982) στο χώρο του κινηματογράφου Φίλιπ παρουσιάστηκαν σε επανάληψη 2 έργα τα οποία σημείωσαν τεράστια επιτυχία, την 1η Ο Λαδένιος (με τον πραγματικό τίτλο του αυτή τη φορά) και τη 2η Το μεγάλο ταξίδι του Μελένιου. Στις 7 Μαρτίου 1982 δόθηκε μια και μοναδική παράσταση του έργου Οι Καμινάδες(με τον πραγματικό τίτλο του). Την Κυριακή 11 Απριλίου του 1982(εκείνη την ημερομηνία έπεσε η Κυριακή των Βαΐων το έτος αυτό) δόθηκαν οι 2 τελευταίες παραστάσεις του έργου Το μεγάλο ταξίδι του Μελένιου και το αντικειμενοθέατρο Ντενεκεδούπολη τερμάτισε οριστικά τη λειτουργία του. Σήμερα τα ντενεκεδάκια και τα άλλα αντικείμενα που χρησιμοποιούνταν στις παραστάσεις του αντικειμενοθεάτρου Ντενεκεδούπολη εκτίθενται στο Θεατρικό Μουσείο.